– Գաղափարը ծագեց ընտանեկան իրավաբանական ուղղվածությունից, դեռևս 1972թ.-ից հայրս լինելով իրավաբան, երկար տարիներ աշխատել է նաև որպես փաստաբան, այնուհետև իրավաբանական կրթություն ստանալուց հետո, ես նույնպես անցա այդ աշխատանքի: Փաստաբանությունն ինձ համար եղել է առանցքային տեղում, եղել են առաջարկներ պետական ոլորտում աշխատելու, ես տարբեր գործունեություն եմ իրականացրել՝ մեր երկրի նորաստեղծ հիմնարկներում, օրինակ, քաղծառայության համակարգի ներդրման ժամանակ առաջին իրավաբանական վարչության պետը ես եմ եղել, դրանից հետո նոր ստեղծվող Աշխատանքի պետական տեսչությունում եմ աշխատել, ԱԺ-ում, այնուհետև Գյումրու փոխքաղաքապետ եմ եղել, սակայն ես անձամբ դիմում ներկայացրի, որպեսզի վերադառնամ իմ սիրած աշխատանքին՝ իրավաբանությանը: